สังคมข่าวหุ้น
ดัชนีหุ้นไทยปิดตลาด 1,723.11 จุด เพิ่มขึ้น 1.07 จุด มูลค่าซื้อขาย 37,947 ล้านบาท แกว่งไซด์เวย์เพื่อสร้างฐานคล้ายตลาดภูมิภาค รอดูหลายปัจจัยต่างประเทศ กรณีการพบปะกันระหว่างผู้นำสหรัฐฯ และเกาหลีเหนือ การประชุม FOMC การประชุม ECB และการประชุมกลุ่มโอเปกกับรัสเซียอีกด้วย แนวโน้มวันนี้ตลาดหุ้นไทยมีโอกาสแกว่งตัวตามกรอบแนวรับ 1,711 จุด แนวต้าน 1,730-1,735 จุด
12 มิ.ย. 2561

เล็กเซียวหงส์
ดัชนีหุ้นไทยปิดตลาด 1,723.11 จุด เพิ่มขึ้น 1.07 จุด มูลค่าซื้อขาย 37,947 ล้านบาท แกว่งไซด์เวย์เพื่อสร้างฐานคล้ายตลาดภูมิภาค รอดูหลายปัจจัยต่างประเทศ กรณีการพบปะกันระหว่างผู้นำสหรัฐฯ และเกาหลีเหนือ การประชุม FOMC การประชุม ECB และการประชุมกลุ่มโอเปกกับรัสเซียอีกด้วย แนวโน้มวันนี้ตลาดหุ้นไทยมีโอกาสแกว่งตัวตามกรอบแนวรับ 1,711 จุด แนวต้าน 1,730-1,735 จุด
*…ORI ปรับนโยบายครั้งใหญ่ เปิดเกมธุรกิจที่สร้างรายได้หมุนเวียน (Recurring Income Business) เต็มรูปแบบทั้งกลุ่ม Accommodation เช่น ธุรกิจโรงแรม ธุรกิจเซอร์วิสอพาร์ตเมนต์ กลุ่มสำนักงานให้เช่าและค้าปลีก (Office&amp;Retail) กลุ่มธุรกิจอาหาร (Foods) ผ่าน “วัน ออริจิ้น” ตั้งเป้า 5 ปี ลงทุนธุรกิจใหม่นี้ไม่น้อยกว่า 20,000 ล้านบาท นี่ถือว่าเป็นการสร้าง Market Value ให้กับ ORI ในอนาคตอย่างมีนัยสำคัญเลยทีเดียว..อีกนัยยะการเคลื่อนไหวของ ORI ครั้งนี้ ส่งสัญญาณให้เห็นการทำธุรกิจอสังหาริมทรัพย์ที่เน้น Active Income อย่างเดียวอยู่ไม่ได้อีกต่อไปแล้ว
*…WORK เจ้าพ่อเกมโชว์..ต้องปรับตัวเช่นกัน เมื่อเรตติ้งชักไม่ค่อยคงเส้นคงวา..ล่าสุดร่วมทุน “บีเอ็นเค 48” จัดตั้งบริษัท บีเอ็นเค โปรดักชั่น จำกัด รุกธุรกิจจัดงานอีเวนต์และคอนเสิร์ต เพื่อสร้างโอกาสทางธุรกิจใหม่..นับเป็นการแตกไลน์ธุรกิจที่น่าสนใจอีกเช่นกัน
*…SEAFCO เอาจนได้โครงการ One Bangkok เฟส 4 มูลค่า 600 ล้านบาทเข้ามา ทำให้งานในมือไตรมาส 2/2561 ทำสถิติสูงเป็นประวัติการณ์ระดับ 4,000 ล้านบาท รับรู้รายได้ช่วงนี้ประมาณ 600-700 ล้านบาท นี่ยังไม่รวมอีก 97 โครงการ มูลค่า 9,835 ล้านบาท ที่อยู่ระหว่างรอประกาศผลการประมูลอีกนะ..มันช่างเป็นปีทองของหุ้น SEAFCO ซะจริง ๆ
*…TAPAC ต้องจับตาเป็นพิเศษ.!? เมื่อ “ประทีป ตั้งมติธรรม” นายใหญ่แห่ง SPALI เข้ามาซื้อหุ้นล็อตเดียว 38 ล้านหุ้นหรือ 9.21% ราคาเฉลี่ย 10 บาท ไม่ธรรมดาแน่นอน..จู่ ๆ “เฮียประทีป” ควักกระเป๋า 380 ล้านบาท มาซื้อหุ้นตัวนี้..เชื่อหัวไอ้เรืองได้เลยต้องมีอะไรแน่นอน
*…NOBLE ท่าทางต้องมีอินไซด์อะไรกันแน่ จู่ ๆ ราคาหุ้นพุ่งพรวดจาก 9.30 บาท มาอยู่ที่ระดับ 11.20 บาท เพียงไม่กี่วัน..ดูทรงราคาหุ้นแบบนี้ มันเหมือนกับการเล่นรับคนมาเทกโอเวอร์หรือไม่..!? แต่ใครจะมาเทกโอเวอร์ล่ะ..น่าตั้งเป็นโจทย์กันต่อไป
*…ปิดท้ายพบกับข่าวหุ้นเจาะตลาด ผ่านสถานีโทรทัศน์สปริงนิวส์ดิจิทัลช่อง 19 เวลา 9.40-11.00 น. จุใจกับเนื้อหาเข้มข้นขึ้น เวลามากขึ้น ดำเนินรายการโดยบูรพา สงวนวงศ์ และสุภชัย ปกป้อง พร้อมรับชมสด ๆ ผ่าน www.facebook.com/ข่าวหุ้นธุรกิจ หรือ www.facebook.com/ข่าวหุ้นเจาะตลาด และ FM 102 MHz
*…พร้อมอัพเดทตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.15 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.แบบไลฟ์กันสด ๆ ผ่าน www.facebook.com/ข่าวหุ้นธุรกิจ-Kaohoon หรือ www.kaohoon.com การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น